**Seară de ianuarie**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunia Pălăngeanu

Seară de ianuarie

Era seară și iarna nu mai venea

străzile visau cum fulgii ușori

se așezau pe case-arabesc de catifea,

îmbrățișând pomii cu reci fiori .

Luna părea un taler albit

pe cerul unit cu pământul de beznă

mai trecea în blănuri un trup feminin

cu zăpada trecută de gleznă.

Departe amorțită la margini de burg

dimineața pregătea suflarea-i de ger

și visul transformat în imagini ce curg

sub pleoape de-ametist și mister.